CELEX: 62021TN0179
Language: hr
Date: 2021-03-31 00:00:00
Title: Predmet T-179/21: Tužba podnesena 31. ožujka 2021. – QN/Komisija

31.5.2021   
            
            
               HR
            
            
               Službeni list Europske unije
            
            
               C 206/38
            
         
      Tužba podnesena 31. ožujka 2021. – QN/Komisija
      (Predmet T-179/21)
      (2021/C 206/46)
      Jezik postupka: engleski
      
         Stranke
      
      
         Tužitelj: QN (zastupnici: L. Levi i N. Flandin, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi tužiteljev IRK (1) za 2019.;
               
            
                  —
               
               
                  podredno, poništi tužiteljev IRK u dijelu u kojem sadržava pobijane komentare;
               
            
                  —
               
               
                  zajedno s tim, ako je potrebno, poništi tuženikovu odluku o odbijanju tužiteljeve žalbe na temelju članka 90. stavka 2. Pravilnika o osoblju protiv IRK-a za 2019.;
               
            
                  —
               
               
                  naloži naknadu neimovinske štete koju je pretrpio tužitelj; i
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe četiri tužbena razloga.
      
                  1.
               
               
                  Prvi tužbeni razlog temelji se na tome da je tuženik povrijedio svoju obvezu postavljanja ciljeva u IRK-u. Tužitelj također tvrdi da je tuženik počinio očitu pogrešku u ocjeni i povrijedio obvezu dužne pažnje i načelo dobre uprave.
               
            
                  2.
               
               
                  Drugi tužbeni razlog temelji se na tome da je tuženik povrijedio članak 43. Pravilnika o osoblju, članak 7. stavak 3. tuženikove Odluke od 16. prosinca 2013 (2) i tuženikove interne smjernice za službenike ocjenjivače (3). Tužitelj nadalje prigovara da je tuženik počinio očite pogreške u ocjeni i zloupotrijebio svoje ovlasti. Također se navodi da je tuženik povrijedio obvezu dužne pažnje i dobre uprave.
               
            
                  3.
               
               
                  Treći tužbeni razlog temelji se na tome da je tuženik povrijedio članak 41. stavak 1. Povelje Europske unije o temeljnim pravima. Tužitelj također prigovara da je tuženik povrijedio pravila objektivnosti i nepristranosti.
               
            
                  4.
               
               
                  Četvrti tužbeni razlog temelji se na tome da je tuženik povrijedio članak 296. stavak 2. UFEU-a. Tužitelj također navodi da je tuženik povrijedio članak 25. stavak 2. Pravilnika o osoblju i članak 41. stavak 2. Povelje Europske unije o temeljnim pravima. Također navodi da je tuženik povrijedio svoju obvezu obrazlaganja.
               
            
         (1)  Izvješće o razvoju karijere.
      
         (2)  Odluka Komisije od 16. prosinca 2013. kojom se utvrđuju opće odredbe za provedbu članka 43. Pravilnika o osoblju i provedbu članka 44. stavka 1. Pravilnika o osoblju [C (2013) 8985 final].
      
         (3)  Interne upute Komisije „Constructive dialogue and fair report: guidance for Reporting Officers”.